《送孟湘虞部赴阙》
宋代·祖无择

科名拾芥职三虞，落落雄才与众殊。
为政人惊今遂霸，论兵自比古孙吴。
倚庐已见因心著，结绶还陪辩色趋。
不似冯唐空白首，汉皇今正渴嘉谟。

作者简介：（ 1011—1084）蔡州上蔡人，初名焕斗，字择之。少学古文于穆修，又从孙明复受经学。仁宗宝元元年进士。出知袁州，首建学官，置生徒，学校始盛。英宗朝同修起居注、知制诰，加龙图阁直学士、权知开封府。神宗即位，入知通进、银台司。王安石执政，讽求其罪，谪忠正军节度副使。元丰中主管西京御史台，移知信阳军。工诗文。有《龙学文集》。